**Merivälja Kooli (edaspidi Kool) hoolekogu 16.01.2019. a. koosoleku protokoll**

Koosoleku kuupäev: 16.01.2019

Koosoleku algus 18:00 ja lõpp 20:00

Koosoleku toimumise koht: Heki tee 16, Tallinn

Koosolekust võtsid osa: hoolekogu liikmed Kadri Rannala, Erik Vest, Külli Kroon ja Silver Fokin, Merivälja kooli direktor Greta Ammer.

Kutsutud: Angela Saks (I kooliastme õppealajuhataja), Kadri Saluri (II kooliastme õppealjuhataj), Kalju Orav (majandusjuhataja) , Tiina Randma-Liiv (vanematekogu aseesimees) ja Lembe Levo (vanematekogu esimees)

Puudusid: hoolekogu liikmed Alina Tubli, Mika Männik ja Bianka Saadre.

**Päevakord**

1. Kooli juhtkonna tutvustus, uued õppejuhid ja haldusjuht - direktor
2. Ülevaade õppeaasta esimesest poolaastast - direktor
3. Uue arengukava koostamise plaani tutvustus - direktor
4. Seiklusraja turvalisus - direktor
5. Vanematekogu II poolaasta tööplaani tutvustus - vanematekogu esimees
6. Jookvad küsimused

1. Tutvustusring – uued ja jätkavad inimesed uutes ametites.

Angela Saks on töötanud aasta inglise keele õpetajana Merivälja koolis, alates detsembrikuust kannab poole koormusega esimese kooliastme õppejuhi vastutust.

Kadri Saluri on detsembrist 2018 õppejuht II ja III kooliastmes, ta on 7 b klassijuhataja ja bioloogiaõpetaja, Merivälja koolis töötanud 4 aastat.

Kalju Orav – uus majandusjuhataja alates 18. veebruar, tuleb Haridusametist, kust omab 19-aastast töökogemust.

2.       Ülevaade – Greta Ammer

Õpetajate koosseis. Personal on rahul, et õppejuhi konkursi võitjad on omamaja inimesed.

Jaanuari alguseks oli vaja leida 3 uut õpetajat-klassijuhatajat ( 4d klassi õpetajaga lõpetati tööleping kasteaja ebarahuldatavate tulemuste tõttu, 1 õpetaja lahkus tervislikel põhjustel, 3 c klassijuhataja omal soovil). Pooleks aastaks on leitud õpetaja 3c klassile. Hetkel kestab klassiõpetaja konkurss väikeklassiõpetajale.

Kadri Saluri senised tunnid ja ühe klassi on võtnud juhatada uus noor õpetaja Liivi Kivimäe. Kahel õpetajal on täna juhtida kaks klassikomplekti. Klassijuhatajaid on väga raske leida, kuna töötasu ei motiveeri ja peljatakse ka jõulisi lapsevanemaid. Eesmärk on siiski, et igal klassijuhatajal oleks ikka vaid üks klassikomplekt juhtida. Koolil on seisukoht, et alates 4-klassidest annaksid ainetunde aineõpetajad.

Huvijuht Elle Kimask ei tule tervisikel põhjustel kuni märtsikuu lõpuni tööle, seni täidab tema töökohustusi Anni Pikson, abiõpetaja, kes on hariduselt kultuurimaja juhataja kutsega ning tuleb kenasti antud vastutusega toime. 16. jaanuaril 2019  valmis huvijuhil II poolaasta tööplaan, mis jagati õpetajale ülevaatamiseks ja kinnitamiseks. Hiljemalt järgmise nädala jooksul tehakse avalikuks huvitegevuse poolaasta plaan õpilastele ja lapsevanematele.

1. Arengukava

Direktori ettepanek on luua 3 gruppi õpetajatest ja panna koos tegutsema just eelkõige erinevad inimesed ja veebruaris koolivaheajal teha esimene arenduspäev ja ideekorje.

2017 aasta rahulolu-uuringust vaadatakse üle, mis on seal head ja positiivset, mida kaasa võtta tulevikku. Vanematekogu ja hoolekogu kaasatakse protsessi ühe lisatöörühmana.

Märtsis toimub - ideede nn sõelumispäev – osalejad nii õpetajad kui hoolekogust ja vanematekogust esindaja. Arengukava koostamist juhib direktor. Grupijuhid on õppejuhid (3 inimest). Antud teema puhul on protsess sama oluline kui lõplik lahendus.

Küsimus: Kas saaks võtta inimese väljaspoolt maja meeskondi juhtima, et julgustada loovust ja tagada anonüümsus?

Vastus Greta Ammer: Kui juht ise juhib protsessi, see on pigem sisulisem, et välistada olukorda, et ei valmiks lihtsalt kena dokument.

Samuti on direktoril plaanis kaasata antud protsessi õpilasi.

1. Seiklusraja turvalisus

Vanematekogu andis koolile üle oma ideed ja arvamused 23 tk, mis pärit vanematekogu arutelust november 2018. Anda välja iga esimese klassi lapsele seiklusraja kasutamise tunnistus, esimeste klasside õpetajad võiksid kohe esmasel tutvustusel vanemaid kurssi viia ka seiklusraja ja selle kasutustingimustega. Esimeste klasside lapsed võiksid seal õpetaja juhendamisel kehalise kasvatuse tunde teha seiklusrajas, õppides seeläbi seda ohutult kasutama. Esimeste klasside juhatajad, kes tõeliselt oma lastest hoolivad, võiksid koos nendega vahetunnid veeta – abistades neid sööklas ja seiklusrajal.

1. Vanematekogu tegevused

Vanematekogu eestvedamisel ja koostöös kooliga korraldame koolihoovis Teeme ära! talgupäeva. Kõik lapsed ja vanemad ning kogukonnaliikmed on oodatud. Aitäh kõigile annetajatele. Koostöös kooli ja vanematekoguga viiakse läbi küsitlus eKoolis laste ja vanemate seas, millised tegelusi vajavad erinevad kooliastmed. Liikumist edendava kooli projektijuhi ja  huvijuhi juhtimisel ning  vanematekogu rahalise toetuse ja abiga püüame 5. mail toimuval talgupäeval lastele luua mitmekesisemaid liikumise võimalusi koolihoovis.

Arutati vanematekogu ürituste ideid II poolaastaks ja järgmiseks õppeaastaks, mis lähevad täpsemaks kaalumiseks kooli direktorile. Vanematekogu tahab teha vaid neid üritusi, millest kool on huvitatud ja mida kool vajab, kaasates õpilasi ja personali.

Jooksvad küsimused

6. Hoiukapid Lockwell-  kasutamine õpilaspiletitega. Praegu seadistatakse hoiukappe ning selgitatakse, kas saab õpilaspiletiga kasutada või jääb võtmega kasutamine. Kappide kasutamine algab 21. jaanuarist, kasutamise tagab lepingu sõlmimine nimetatud firmaga.

7. Pillide hoiukast - kuna hoiukappidesse pillid ei mahu, siis  alates 21. jaanuarist saab hoida pille spordisaali administraatori juures. Hoiukast on lukus ja administraator avab selle õpilase palvel. Pillide hoid on planeeritud päevahoiuna ja nimed peaksid kindlasti pillikottidel peal olema.

8. Kooli veebileht – töösse antud Tallinna linna standardleht, see ei maksaks koolile eraldi raha, toota tuleks vaid sisu.

9. Toitlustus – hange vaidlustati 2 korda, hanke koostamine mõisteti õigeks ja anti luba sõlmida leping Baltic Restorans Estonia AS-ga. Üldine vastuvõtt on olnud hea. Ettevõte tõi oma köögisisustuse ja mööbli. Toit on väga mitmekesine, võimalus on süüa puuvilja, külma ilmaga tehakse sooja teed, eraldi on laktoosivabad kastmed. Koolilõuna ja pikapäevaeine on tasuta. Ühes vahetunnis käib söömas 175 õpilast. Sööklas valitseb suur ruumipuudus.

10. Ruumikitsikus – kas saab infot palju on Haridusameti poolt määratud 1. septembrist 2019 õpilasi Merivälja Kooli. Alina Tubli sõnul toimub ruumikitsikuse teemal kohtumine järgmisel nädalal aselinnapea Vadim Belobrovtsevi ja Haridusametiga.

11. Parkimiskohad – kool palub jätta õpetajatele parkimiskohad uue sissepääsu pool alates 1. veebruarist 2019. Tähistada need vastavalt. Luua töörühm liikluskorralduse parandamiseks kooli ees – ettepanek eestvedaja osas - Marek Rannala.

12.   Koolis töötab uus meditsiiniõde. Neljal päeval nädalas on ta majas, samuti on kahel õpetajal läbitud esmaabikoolitus.

14.   Hoolekogu järgmine koosolek toimub N, 18. aprilli 2019.

Kirja pani: Lembe Levo

Kadri Rannala

Hoolekogu esimees